Nuwe provinsiale polisiehoofde aangekondig | Maroela Media
Yolisa Matakata Foto: ANA
Die Wes-Kaapse polisie sal in 2020 deur 'n vrou gelei word nadat Bheki Cele, die minister van polisie, lt.genl. Yolisa Matakata as die provinsiale kommissaris van dié provinsie aangestel het. Dit volg ná genl. Khombinkosi Jula vroeër vanjaar terug na KwaZulu-Natal verplaas is.
Cele het Donderdag die aankondiging in Pretoria gemaak.
Matakata was voorheen die waarnemende nasionale hoof van die direktoraat vir prioriteitsmisdaadondersoeke (die Valke) waarna sy sedert 2017 as die adjunkhoof van die Valke gedien het.
Die polisie in Noordwes sal ook in die nuwe jaar 'n nuwe provinsiale kommissaris verwelkom.
Van links: lt. genl. Moeketsi Sempe, lt.genl. Yolisa Matakata, lt.genl. Sello Kwena en lt.genl. Baile Motswenyane. (Foto: SAPD)
Lt.genl. Sello Kwena is as provinsiale polisiekommissaris van Noordwes aangekondig. Dié aanstelling tree op 2 Januarie 2020 in werking.
Kwena het 31 jaar se ervaring in die polisie en het 'n nasionale diploma in polisie-administrasie, 'n nasionale hoër diploma in polisiëring, 'n graad in polisiewetenskap, 'n Baccalaureus in regte en 'n BA-graad in menslikehulpbronbestuur.
Volgens Cele het Kwena al as stasiebevelvoerder by Makwassie Hills, Jouberton en Mmabatho gedien. Hy was ook in 'n stadium 'n groepbevelvoerder van die Vryburg-distrik.
Kwena vervang lt.genl. Baile Motswenyane wat voortaan die provinsiale kommissaris in die Vrystaat sal wees. Sy vervang op haar beurt lt.genl. Moeketsi Sempe, wat nou as afdelingskommissaris vir sigbare polisiëring aangestel is.
Bheki Cele Noordwes polisie Vrystaat Wes-Kaap
Andre Coetzee · 1 maand gelede
Sal nie my asem ophou nie.
Lappe · 1 maand gelede
Beslis nie deur die ranks gekom nie, maar een van daardie medaljes gaan seker ook vir 30jaar troue diens wees. Viva!
Peper · 1 maand gelede
Die Yolisa lyk soos Slash van guns and roses :-)
Patroon · 1 maand gelede
Die polisie laat my dink aan skool:
Elke jaar is daar nuwe prefekte, met 'n nuwe hoofseun en-meisie!
…En 'n nuwe besem vee nie noodwendig skoon nie (dit het ons lankal geleer van die ANC). Dis maar net 'n nuwe geleentheid vir 'n volgende vrotkol. Die ANC is reeds uitgedien, hulle is niks anders as impulsiewe laerskool-prefekte nie.
Kyk na die patrone wat hul volg!
Balooba · 1 maand gelede
Ek was in die 90's in die SAPS. As ek nie verkeerd is nie het ons minder as 15 generaals gehad – in die hele RSA. Nou het ons meers as dit net in Gauteng.
Wie doen die werk??? Skies, meeste weet nie wat om hul aangaan nie… Voel jammer vir die wat nog vasgevang is in die stelsel.
Poizas · 1 maand gelede
O goeie genade behoede ons.
Leon · 1 maand gelede
Ons het meer generaals in die SAW as wat die res van die wereld saam het.
JohanR · 1 maand gelede
Moenie worry nie…..ek is seker die een het al klaar 'n AGENDA? Dit sal mettertyd te voorskuin kom. Daar is 'n haat dat die ANC nie in die Wes-Kaap die regering is nie, soe dit is maar altyd die GROOT AGENDA, om op watter manier die ANC hier in te kry.
Kobus · 1 maand gelede
Demografie is darem goed verteenwoordig nê. Ha ha
Is daar 'n rede hoekom hulle almal swart is, of moet swart wees? s daar geen bekwame wit of bruin polisie generals in die diens nie? Wie doen die kies werk vir die aangesteldes?